Yooka-Laylee

Yooka-Laylee er et action-eventyr-plattformspill som er utviklet av Playtonic Games og utgitt av Team17 for Microsoft Windows, macOS, Linux, PlayStation 4 og Xbox One den 11. april 2017. Spillet handler om kameleonen Yooka og flaggermusa Laylee, som skal stoppe Capital B fra å absorbere all litteratur og gjøre det om til profitt. En utgave av Yooka-Laylee var tidligere under utvikling for Wii U, men denne utgaven ble bekreftet kansellert i desember 2016. En utgave av spillet er under utvikling for Nintendo Switch.

Yooka-Laylee gikk under prosjektnavnet «Project Ukulele» og tittelen er et ordspill på instrumentet ukulele. Spillet bruker spillmotoren Unity og er utviklet av Playtonic Games, en gruppe av spillutviklere som tidligere har arbeidet i spillselskapet Rare i Nintendo 64-eraen. Det ble finansiert gjennom Kickstarter i 2015 og er en åndelig oppfølger til Banjo-Kazooie og Banjo-Tooie. Yooka-Laylee har etter lanseringen hovedsakelig fått middelmådige omtaler, der man er enige om at kameraføringen og utdatert spilldesign trekker spillopplevelsen ned.

Referanser

Eksterne lenker 
 

Linux-spill
Nintendo Switch-spill
MacOS-spill
PlayStation 4-spill
Videospill fra 2017
Windows-spill
Xbox One-spill
Videospill utviklet i Storbritannia